Na tlačovú besedu si poslanec Igor Matovič vybral symbolický dátum - začiatok vojny Ruska proti Ukrajine.
Podľa jeho slov majú slovenské firmy, ktoré spracúvajú ruskú ropu, výrazný zisk z vojny. Ten im preto treba opätovne zdaniť.
"Navrhujeme, aby sa zdanila sadzbou 70%," hovorí o mimoriadnej dani pre Slovnaft líder OĽaNO. Daň bola pritom doteraz na úrovni 55%. Matovič si myslí, že zvýšenie mimoriadnej dani je fér. Označil to za morálne právo ľudí. Osobne si vie predstaviť zdanenie vo výške až 90%.
Peniaze za hlasovací lístok
Líder hnutia OĽaNO Igor Matovič pred časom predstavil návrh, aby každý volič dostal 500 eur za účasť v predčasných voľbách.
Ešte v polovici februára ho predložil parlamentu. Až dodnes bolo otázne, odkiaľ Matovič zoberie peniaze na tieto odmeny. Stopku mu môžu dať práve poslanci, ktorí nepodporia tento návrh.
"Žiadame, aby Fico, Sulík, Pellegrini a Mazurek podporili spravodlivé zdanenie zisku z vojny," hovorí Matovič. Ak tento zákon poslanci nepodporia, Matovič bude musieť predstaviť iný plán, odkiaľ vezme financie. Tvrdí, že má pripravený plán B a aj C.
Peniaze zo štátnej kasy
Poslanec a niekdajší premiér Matovič tvrdí, že za roky fungovania v politike si všimol, že politici nemajú záujem, aby prišli ľudia voliť.
Líder OĽaNO tvrdí, že ich hnutie je zrejme jediné, ktoré chce, vysokú volebnú účasť. Obáva sa, že na Slovensku hrozia voľby, ku ktorým príde historicky najmenej voličov. Motivovať chce preto každé stovkami eur zo štátnej kasy. Zároveň verí, že takýmto krokom zabráni návratu Smeru.
"Môžeme žgrlošiť a šetriť, ale keď sa zlodeji dostanú k moci s fašistami, rozkradnú toho náramne viac," uviedol počas februárovej tlačovej besedy, keď predstavil atómovku.
Viac si pozrite vo videu: